**Karri Sakari Kivi** (s. 31. tammikuuta 1970 Turku) on suomalainen jääkiekkovalmentaja ja entinen jääkiekkopuolustaja.

Pelaajaura
----------

Kivi pelasi juniorina Ilveksen A-nuorten joukkueessa 1986–1988 ennen ammattilaisuraansa SM-liigan Ilveksessä vuosina 1988–1991, TPS:ssä 1991–1992, Ässissä 1992–1997 ja Kärpissä 1998–2001 (I divisioonassa kaudet 1998–2000). Hän pelasi myös Tukholman AIK:ssa kauden 1997–1998.

Valmennusura
------------

Pelaajauransa jälkeen Kivi siirtyi valmentajaksi. Kaudesta 2002–2003 lähtien hän oli Ässissä Mika Toivolan kakkosvalmentajana hopeakauteen 2005–2006 saakka.  
  Hän siirtyi kaudeksi 2006–2007 päävalmentajaksi FPS:aan. Vuosina 2007–2009 hän valmensi Ässien A-juniorit hopealle (2008) ja neljänneksi (2009).

Kaudelle 2011–2012 Kivi valittiin Ässien uudeksi päävalmentajaksi. Kivi oli jo aikaisemmin toiminut Ässien liigajoukkueen valmennuksessa apuvalmentajana Ässien senhetkisen urheilujohtajan Mika Toivolan sekä Alpo Suhosen ja Pekka Rautakallion valmennustiimeissä. Kaudella 2012–2013 Kivi valmensi Porin Ässät Suomen mestaruuteen. Kauden jälkeen Kivi palkittiin Kalevi Numminen -palkinnolla kauden parhaana valmentajana.

Kivi toimi Suomen alle 20-vuotiaiden maajoukkueen päävalmentajana 2013–2014. Joukkue voitti vuoden 2014 maailmanmestaruuskilpailuissa kultaa. Toukokuussa 2014 Kivi teki kaksivuotisen sopimuksen KHL-joukkue Traktor Tšeljabinskin kanssa ja jätti nuorten maajoukkueen. Kivi irtisanottiin Traktor Tšeljabinskin päävalmentajan tehtävästä 22.10.2014. 4. marraskuuta 2015 tiedotettiin, että Kivi siirtyy kaudesta 2016–2017 alkaen Tampereen Ilveksen päävalmentajaksi kaksivuotisella kevääseen 2018 kestävällä sopimuksella. Heikon runkosarja-alun jälkeen Kivi irtisanottiin tehtävistään 30. syyskuuta 2019. Silloin 7 pelatun pelin jälkeen oli Ilveksellä koossa 3 sarjapistettä eli yhden voiton verran.
23. marraskuuta 2021 Kivi palasi Ässiin korvaamaan päävalmentajan paikalta potkut saaneen Ari-Pekka Selinin.

Muuta
-----

Kivi valittiin vuoden 2013 positiivisimmaksi porilaiseksi, ja samana vuonna hänet palkittiin myös Suomen Jääkiekkoliiton ojentamalla Kalen Kannulla, toukokuussa 2013. Kalen kannu on Kalervo Kummolan lahjoittama erikoispalkinto, joka jaetaan jääkiekkovaikuttajalle merkittävän kiekkoteon johdosta Liiga-gaalassa.

Kivi ja laulaja Olli Lindholm (1964–2019) olivat läheisiä ystävyksiä Lindholmin kuolemaan asti.

Lähteet
-------

* Karri Kivi The Internet Hockey Databasessa (englanniksi)
* Karri Kivi *Elite Prospects*. Everysport Media Group AB.  (englanniksi)

### Viitteet

1. ↑
2. 1 2 3 4 5  Karri Kivi Ässien seuraava päävalmentaja, Mika Toivola urheilujohtajaksi Ässät. Viitattu 6.11.2015.
3. ↑  Ässät Suomen mestari  24.4.2013. Jatkoaika. Viitattu 6.11.2015.
4. ↑  Liiga – palkinnot Liiga. Viitattu 6.11.2015.
5. ↑  Karri Kivi alle 20-vuotiaiden maajoukkueen päävalmentajaksi  22.3.2013. Leijonat.fi. Viitattu 6.11.2015.
6. ↑  Suomi on nuorten maailmanmestari!  5.1.2014. yle.fi. Viitattu 6.11.2015.
7. ↑  Karri Kivi lähtee KHL-valmentajaksi  18.5.2014. Ilta-Sanomat.  Arkistoitu 18.5.2014. Viitattu 6.11.2015.
8. ↑  Karri Kivi sai potkut Venäjältä  22.10.2014. Satakunnan kansa. Viitattu 6.11.2015. [vanhentunut linkki]
9. ↑  Karri Kivi on uusi Ilves-luotsi!  4.11.2015. Iltalehti. Viitattu 6.11.2015.
10. ↑   Viitattu 30.9.2019.
11. ↑  Positiivisin porilainen vain hetken kesäterässä *satakunnanviikko.fi*.  18.7.2013. Satakunnan Viikko.  Arkistoitu 24.9.2015. Viitattu 6.11.2015.
12. ↑  Hienola, Eriikka: Liiga-gaalassa palkittiin parhaat – Kalen Kannu Vehviläiselle *ksml.fi*.  3.5.2015. Keskisuomalainen.  Arkistoitu 26.12.2015. Viitattu 26.12.2015.
13. ↑  Pekka Holopainen: Karri Kivi muistelee parasta ystäväänsä Olli Lindholmia – pari kuukautta ennen kuolemaa tapahtui jotakin, joka sai hänet todella huolestumaan *Ilta-Sanomat*.  8.2.2020. Viitattu 16.9.2020.


|  |  |  |
| --- | --- | --- |
| Edeltäjä:**Jyrki Aho** | **Kalevi Numminen -palkinnon voittaja**2013 | Seuraaja:**Pekka Tirkkonen** |

Ässät – SM-liiga
6 Joensuu (**C**) |
7 Vuori |
8 Zábranský |
10 Virtanen |
14 Ikonen |
15 Karnaranta |
16 Noiva |
19 Juhola |
20 Talaja (**A**) |
21 Matinmikko |
23 Graber |
26 Ojantakanen |
29 Hämeenaho |
34 Heimosalmi |
35 Rovio |
36 Kaarlehto |
37 Määttä |
38 Hellman |
40 Lefebvre |
41 Rubin |
44 Järvinen (**A**) |
49 Viirret |
51 Salmela (**A**) |
61 Viitala |
66 Riekkinen |
70 M. Davidsson |
71 J. Davidsson |
73 Erholtz |
78 Fabre |
86 Knihti |
93 Vanhatalo |
-- Ylitalo  

Valmentajat Härkälä – Turunen – Vidman – Rosendahl